ย้อนความทรงจำ ปีแห่งความเศร้า ดาราดังเสียชีวิตติดๆ กัน 5 ราย
เกิด แก่ เจ็บ ตาย เป็นเรื่องธรรมดาของมนุษย์โลก แต่ถ้าต้องมาตายก่อนวัยอันควร ก็น่าเศร้าเสียใจสุดๆ กับเหล่าดาวดังที่ต้องมาด่วนลาโลกไป โดยช่วงอาทิตย์ที่ผ่านมามีดวงดาวลาลับฟ้าติดๆ กันหลายดวง,ย้อนไปเมื่อ 20 กว่าปี ช่วงนั้นวงการบันเทิงไทย ได้สูญเสียนักแสดงชื่อดังติดๆ กันจนน่าใจหาย บันเทิงไทยรัฐออนไลน์ จะพาย้อนไปดูดาราดังที่เสียชีวิตไปนานแล้ว แต่ยังอยู่ในความทรงจำของใครหลายคน,โดยเฉพาะในปี 2538 เป็นปีแห่งความโชคร้าย ของเหล่าดารานักแสดงในเมืองไทยก็ว่าได้ เพราะมีดารานักแสดงที่เสียชีวิต อย่างไม่คาดฝันนับสิบคน,19 มีนาคม ธรรม์ โทณะวณิก พระเอกวัยรุ่นหน้าใสชื่อดัง คาดว่าน่าจะฆ่าตัวตาย ด้วยการดิ่งคอนโดมิเนียมย่านนนทบุรี ลงมาจนเสียชีวิตทันที ธรรม์ มีชื่อเสียงเด่นดังจากภาพยนตร์วัยรุ่น อาทิ กระโปรงบานขาสั้น, ม.6/2 ห้องครูวารี ก่อนเสียชีวิตกำลังถ่ายทำละครเรื่อง คือหัตถาครองพิภพ แต่เมื่อเสียชีวิต อั๊ต อัษฎา พานิชกุล มารับบทแทน,6 เมษายน โจ้ นิสา วงศ์วัฒน์ นางเอกสาวตาหวาน วัย 28 ปี ประสบอุบัติเหตุรถยนต์พลิกคว่ำบริเวณโค้งบนถนนรัชดาภิเษกหน้าศาลอาญา โจ้ นิสา โด่งดังจากละครแม่ผัวมหาภัยกับสะใภ้สารพัดพิษ, พ่อปลาไหลแม่พังพอน,27 ตุลาคม เวลา 16.30 น. นางเอกดังช่อง 3 เก๋ บุญพิทักษ์ จิตกระจ่าง วัย 23 ปี จบชีวิตด้วยอุบัติเหตุทางรถยนต์ บริเวณหน้าโรงโป๊ะ ตำบลบางละมุง อำเภอศรีราชา จังหวัดชลบุรี มีผลงานหนังเรื่องรักแท้บทที่ 1 และละคร ขอให้รักเรานั้นนิรันดร, ตุ๊กตามนุษย์, ครึ่งหัวใจ และกำลังถ่ายทำละครเรื่อง เพลิงบุญ รับบท ใจเริง แต่มาเสียชีวิตเสียก่อน จึงต้องหานักแสดงแทน หน่อย บุษกร มาแสดงแทน,1 ธันวาคม จอห์น ดีแลน ดาราวัยรุ่นดาวรุ่ง อายุเพียง 17 ปี จบชีวิตด้วยอุบัติเหตุรถปอร์เช่พลิกคว่ำ รถถูกเผาเกรียม ช่วงเสียชีวิต จอห์น มีผลงานละครอยู่คือ เมื่อหมอกสลาย ซึ่งกำลังฉายอยู่ เป็นการถ่ายไปออนแอร์ไป จึงต้องเปลี่ยนพระเอกกลางเรื่องมาเป็น แอนดริว เกร้กสัน,ขณะที่ย้อนไป 2 ปีใน พ.ศ.2536 วันที่ 7 มกราคม ดาราสาวนัยน์ตาเศร้า ปู วิชชุดา สวนสุวรรณ จบชีวิตลงด้วยอุบัติเหตุทางรถยนต์บริเวณโค้ง 100 ศพ อำเภอบางพลี สมุทรปราการ ปู วิชชุดา คือคู่ขวัญคนแรกของ หนุ่ม ศรราม เทพพิทักษ์ จากละครฮิตเรื่องอรุณสวัสดิ์ ก่อนเสียชีวิตเธอโด่งดังสุดขีดเป็นนางเอกดาวรุ่งเบอร์ 1 ของช่อง 7 สี แต่ต้องมาจากไปก่อนวัยอันควร,ในช่วงเวลาไม่ถึง 2 ปีนั้น วงการบันเทิงได้สูญเสียดาราวัยรุ่นอนาคตไกลไปติดๆ กันถึง 5 ราย เรื่องราวช่วงนั้นเป็นไปด้วยความโศกเศร้าสุดสลดยิ่ง แม้เวลาจะผ่านไปนานกว่า 20 ปี แต่ดาวที่จากไปทั้ง 7 ดวงยังอยู่ในดวงใจของทุกคน.
ย้อนไปเมื่อ 20 กว่าปีช่วงวงการบันเทิงไทยได้สูญเสียนักแสดงติดๆ กันจนน่าใจหาย บันเทิงไทยรัฐออนไลน์ จะพาย้อนไปดูดาราดังที่เสียชีวิตไปนานแล้ว แต่ยังอยู่ในความทรงจำของใครหลายคน
ธรรม์ โทณะวณิก,เก๋ บุญพิทักษ์ จิตกระจ่าง,จอห์น ดีแลน,ปู วิชชุดา สวนสุวรรณ,โจ้ นิสา วงศ์วัฒน์,ดารา